У ноч на 25 снежня беларускія каталікі разам з усім каталіцкім светам адзначаюць найвялікшае хрысціянскае свята — свята Божага Нараджэння. Увечары 24 снежня святочныя імшы прайшлі ва ўсіх каталіцкіх храмах Беларусі. Вігілійная імша ў мінскай Катэдры пачнецца а восьмай вечара. Са словамі віншавання i пастырскiм бласлаўленнем звярнуўся да вернікаў кардынал Казiмiр Свёнтэк, арцыбiскуп мiтрапалiт Мiнска-Магiлёўскi, адмiнiстратар Пiнскай дыяцэзii."Таямнiца Божага Нараджэння ў сваiм глыбокiм вымярэннi з'яўляецца надзвычайнай сустрэчай чалавека з Богам i Бога з чалавекам на працягу гiсторыi чалавецтва.У Бэтлееме Юдэйскiм распачалася найпрыгажэйшая гiсторыя перакрыжавання шляхоў Бога i чалавека: стары свет граху i новы свет ласкi, любоў i прымiрэнне дасягаюць найбольшай блiзкасцi, што адкрывае новую перспектыву гiсторыi чалавека i свету. Бог увайшоў у гiсторыю чалавецтва, у бiяграфiю кожнага чалавека, каб выбавiць нас з няволi граху, каб мы нанава "ад Бога нарадзiлiся", сталiся братамi Яго Сына i Яго ўсыноўленымi дзецьмi.У Бэтлееме сустракаюцца вялiкая любоў Бога i шчырая вера чалавека. Праз бэтлеемскую стайню Бог спяшаецца да людзей, а людзi вандруюць да Яго. Божы Сын стаў блiзкi чалавеку, пасялiўся мiж людзей: Ён з iмi, сярод iх i для iх